Elmerült egy ember a Dunában Vácon csütörtök dél körül - tájékoztatta a Pest Megyei Katasztrófavédelmi Igazgatóság az MTI-t. Nem sokkal egy óra előtt érkezett a bejelentés, hogy láttak egy embert elmerülni a folyóban, ekkor kezdték keresni.

A katasztrófavédelem 17 órakor közölte a hírt, hogy a búvárok megtalálták a férfi holttestét.

A férfit nagy erőkkel keresték, búvárszolgálat, a mentők, a Pest megyei katasztrófavédelem munkatársai és mentőhelikopter is érkezett a helyszínre, Vácon az Építők útja közelébe.